מופסה: מלך האריות

מופסה: מלך האריות (באנגלית: Mufasa: The Lion King) הוא סרט לייב אקשן/הנפשה ממוחשבת, מוזיקלי ודרמה קומית אמריקאי, בבימוי בארי ג'נקינס, בהפקת חברת וולט דיסני ובכתיבתו של ג'ף נת'נסטון. הסרט מהווה פריקוול למלך האריות משנת 2019. בסרט יככבו ארון פייר, קלווין הריסון הבן, בילי אייכנר, סת' רוגן וג'ון קאני. הסרט עתיד לצאת לאקרנים ב-5 ביולי 2024.

צוות השחקנים

ארון פייר בתפקיד מופסה הצעיר
קלווין הריסון הבן בתפקיד סקאר הצעיר
בילי אייכנר בתפקיד טימון
סת' רוגן בתפקיד פומבה
ג'ון קאני בתפקיד רפיקי

הפקה
ב-29 בספטמבר 2020, אתר Deadline Hollywood דיווח כי סרט המשך של מלך האריות בפיתוח עם בארי ג'נקינס אשר יביים את הסרט. בעוד שאתר הוליווד ריפורטר ציין כי הסרט עומד להיות פריקוול ויספר את סיפורו של מופסה בשנותיו הצעירות, Deadline ציין בנוסף כי סרט ההמשך יתרכז במקורותיו של מופסה ובמקרים לאחר הסרט הראשון, כמו בסרט הסנדק חלק שני. ג'ף נת'נסטון, שכתב את התסריט לרימייק, ציין כי סיים לכתוב טיוטה לסרט.

ליהוק
באוגוסט 2021, קלווין הריסון הבן וארון פייר לוהקו לסרט, האריסון הבן ידבב את סקאר הצעיר ואילו פייר ידבב את מופסה הצעיר. באירוע D23 שהתרחש בשנת 2022, נודע כי בילי אייכנר, סת' רוגן וג'ון קאני יחזרו לדבב את טימון, פומבה ורפיקי בהתאמה בעוד שהם יספרו את הסיפור של מופסה הצעיר לגור אריות קטן.

השקה
הסרט עתיד לצאת לאקרנים ב-5 ביולי 2024.

קישורים חיצוניים

הערות שוליים

סרטי 2024
סרטים באנגלית
מלך האריות
סרטים אמריקאיים
סרטי פנטזיה אמריקאיים
סרטים מוזיקליים אמריקאיים
סרטים מצוירים למחצה
סרטי פריקוול